text: Sangurin “Takk fyri dagin” er komin út av nýggjum
text: #000002
text: Í dag – flaggdagin – er sangarin og sangskrivarin Stanley Samuelsen komin út við nýggjum staklagi, sum er tøkt á talgildu tónleikapallunum.
text: #000003
text: “Takk fyri dagin” er heitið á sanginum, sum Jákup Zachariassen hevur lagt til rættis og fingið nakrar av bestu tónleikarunum vit eiga at spæla undir. Ein amerikanari er eisini við á upptøkuni, talan er um ein av nógv brúktu studiotónleikarunum í Nashville, Pat Bergeson, sum spælir munnharpu.
text: #000004
text: Talan er um ein eldri sang, sum Stanley hevði við á útgávuni “No 8”, sum kom út fyri fýra árum síðani.
text: #000005
text: Tá var sangurin innspældur einans við guittara og munnhørpu. Nú er fult arrangement gjørt til henda vakra farvælsangin, sum Stanley hevur brúkt til endasang á sínum konsertum.
text: #000006
text: Á “No 8” eitur sangurin “Takk fyri” – nú er heitið “Takk fyri dagin”.
text: #000007
text: Stanley Samuelsen, sum er búsitandi í Danmark, hevur verið í Føroyum hesar seinastu dagarnar og hildið konsert. Sunnudagin helt hann vælvitjaða konsert í Mentanarhúsinum í heimbygdini Fuglafirði.
text: #000011
text: Seinasta konsertin í hesum umfari verður undir mentanarvikuni í Runavíkar kommunu. Konsertin verður í Løkshøll leygarkvøldið. Talan er um eina konsert við bæði Stanley Samuelsen og Anniku Hoydal.
text: #000012